A BIZOTTSÁG 1471/2005/EK RENDELETE
(2005. szeptember 9.)
a 416/2004/EK rendelet szerinti, Magyarországon a körtére vonatkozó kiegészítő összeg meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia Európai Unióhoz való csatlakozása következtében a 2201/96/EK tanácsi rendelet és az 1535/2003/EK rendelet alkalmazására vonatkozó átmeneti intézkedések megállapításáról szóló, 2004. március 5-i 416/2004/EK bizottsági rendeletre (1) és különösen annak 3. cikkének (2) bekezdésére,
mivel:
(1)
A körte esetében azok a mennyiségek, amelyekre vonatkozóan a 2004-2005. gazdasági évben támogatás iránti kérelmet nyújtottak be, ahogy az a tagállamoknak a feldolgozottgyümölcs- és zöldségtermékek támogatási rendszere tekintetében a 2201/96/EK tanácsi rendelet részletes alkalmazási szabályainak megállapításáról szóló, 2003. augusztus 29-i 1535/2003/EK bizottsági rendelet (2) 39. cikke (2) bekezdése szerinti értesítéséből kitűnik, 11 946 tonnával meghaladták a közösségi küszöbértéket. Ezért a 2004-2005. gazdasági évet követően indokolt azokban a tagállamokban kiegészítést adni, amelyek 2004. május 1-jén csatlakoztak az Európai Unióhoz és nem lépték túl nemzeti küszöbértéküket, vagy azt 25 %-nál kevesebbel lépték túl.
(2)
A 2004-2005. gazdasági évben Magyarország nem lépte túl nemzeti küszöbértékét. E tagállamban tehát indokolt tonnánként összesen 40,42 EUR kiegészítő összeget kifizetni.
(3)
A 2004-2005. gazdasági évre a Cseh Köztársaság termelői nem nyújtottak be feldolgozásra szánt körtére vonatkozó támogatási kérelmet. Ezért a 2004-2005. gazdasági évre ebben a tagállamban nem indokolt kiegészítő összeget kifizetni,
ELFOGADTA EZT A RENDELETET:
1. cikk
A 2004-2005. gazdasági évet követően Magyarországon a feldolgozásra szánt körtére tonnánként 40,42 EUR, a 416/2004/EK rendelet 3. cikkének (2) bekezdése szerinti kiegészítő összeg jár.
2. cikk
E rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. szeptember 9-én.